ત્રીજ દિવસે પણ ચાચા ન આવી શક્યા. એ જાણી ભોપો રાજી થયો. તે ઘોડો લઈ નીકળ્યો. ભોપાએ મનમાં નક્કી કરી લીધું કે આજે તો ઘોડા પર સવારી કરવી છે. ભોપો ઘોડાને પાણી પાઈ નજીક આવેલી દેરી પાસે દોરી ગયો. દેરીની ફરતે ઊંચો ઓટલો હતો. ભોપાએ ઘોડાને ઓટલાની ધાર નજીક ઊભો રાખ્યો. પોતે ઓટલા પર ચડયો ને પછી ઘોડાને બૂચકાર્યો. તેના ગળે હાથ ફેરવ્યો ને પછી કૂદકો મારી તેના ઉપર બેસી ગયો. આ તો ઘોડાગાડી ખેંચતો ઘોડો હતો. ઘણા સમયથી તેના પર કોઈ સવાર થયું ન હતું. ભોપો ઉપર બેઠો એટલે ઘોટો ભડક્યો. તે ઝડપથી દોડવા લાગ્યો. ભોપાએ આવી આશા રાખી ન હતી. તેણે ઘોડાની ગરદન પરના વાળ પકડી લીધા. ઘોડો વધારે ભડક્યો. તે આગળના ચાર પગે ઊંચો થઈ ગયો ને ધડામ… કરતા ભોપાભાઈ જમીન પર પટકાયા. ને ઘોડો દોડતો નીકળી ગયો.